உயிரை கையில் பிடித்துக்கொண்டு உடல் முழுவதும் குருதியுடன் ஓடிவரும் ஒருவனைப் பார்க்கிறார். அவன் ஒரு இஸ்லாமியன். பெயர் காதர்பாய். இந்துக்கள் அதிகமாக இருக்கும் பகுதிக்கு வேலைக்குச் சென்றிருக்கிறான். அவன் ஒரு இஸ்லாமியன் என்று அறிந்த இந்து வெறியன் கத்தியால் குத்தியிருக்கிறான். சென்னின் அப்பா அவனை மருத்துவமனைக்கு தூக்கிச் செல்கிறார். அவன் சென்னின் அப்பாவிடம் என் மனைவி வீட்டில் இருந்து கிளம்பும் போதே இந்துக்கள் அதிகம் இருக்கும் பகுதிக்கு வேலைக்குச் செல்ல வேண்டாம் சாப்பாடு இல்லை என்றாலும் பரவாயில்லை என்று கெஞ்சினாள். நான் அவள் சொன்னதை கேட்கவில்லை. எங்கேயாவது வேலை கிடைத்தால் குடும்பம் சாப்பிட கொஞ்சம் பணம் கிடைக்கும் என்றுதான் இங்கு வந்தேன். எல்லாமே தவறாகி விட்டது என்று நொந்து கொண்டே இருந்தான் என்கிறார் சென்.